Cunoscuta scriitoare Maria Grapini, singurul român pentru care s-a inventat o nouă limbă, „grapineza”, nu s-a lăsat nici de Crăciun. De această dată a lovit dublu, și cu limba română, și cu o fotografie postată pe Facebook.



Cea care în timpul liber este o aprigă apărătoare a infractorilor români în Parlamentul European a ținut în Ajunul Crăciunului să facă o urare românilor cum doar ea știe să facă. „Acum brazii se îmbodobesc cu mult înainte de Crăciun. La mine, la ţară, bradul se orna în ajunul Crăciunului. Amintirile din copilărie mă FACE să iubesc și mai mult viața”, a scris Maria Grapini pe Facebook. De observat că acest gen de dezacorduri între subiect și predicat este foarte obișnuit în lumea interlopă sau a mahalalelor. Dacă asta n-a fost suficient,, ea și-a făcut și o fotografie lângă un brad, o fotografie care a devenit virală pe Facebook, făcând-o din nou vedetă pe „scriitoare”. Iar comentariile chiar că nu-și mai au rostul.